als_Latn dik_Latn sag_Latn
KOLONEL RUZHDI KUÇI
Kolonel Ruzhdi Kuçi ka lindur në 25 Korrik 1961, në qytetin e Tiranës.
Në vitin 1980 ka përfunduar arsimin e mesëm ushtarak në shkollën e mesme ushtarake "Skënderbej", duke vijuar më tej studimet e larta ushtarake në Akademinë Ushtarake, të cilat I përfundoi në vitin 1984, në specialitetin këmbësori. Kolonel Kuçi përfundoi studimet pasuniversitare në Akademinë e Shtabit të Përgjithshëm ( sot Akadema e Forcave të Amatosura) në periudhën 1999-2001; Akademinë e Forcave Tokësore gjermane në Gjermani në periudhën 2004-2005. Që prej vitit 2013 është duke vazhduar studimet për doktoraturë pranë Institutit Albanologjik në Tiranë.
Gjatë karrierës së tij, ka kryer një sërë kualifikimesh si brënda ashtu dhe jashtë vendit, si Shkolla e NATO-s në Oberamergau, Akademia e Drejtimit në Hamburg, Qëndra Marshall në Gjermani etj.
Kolonel Kuçi e filloi karrierën e tij ushtarake si komandant toge e më pas si komandant kompanie në Br12 Mitraliere në Librazhd, nga viti 1984 deri në 1989. Më pas, ai ka shërbyer si sekretar rinie në Divizionin e Bulqizës në periudhën 1989-1991. Në 1991 ka marrë gradën e kapitenit. Në periudhën 1991-1992 ka shërbyer si instruktor stërvitjeje në Shkollën e Instruksionit, Burrel; gjatë periudhës 1992-1993 ka punuar si instruktor stëvitje në Divizionin e 1K në Tiranë. Më pas ëshë caktuar komandant batalioni, në Repartin Ushtarak 8820 në Tiranë(BrK), detyrë të cilën e kreu deri në vitin 1995. Në 1995 është graduar me gradën Kapiten i Parë. Në vitet 1995-1996 ka shërbyer si Komandant i Batalionit të Këmbsorisë, në Repartin Ushtarak 8830 në Tiranë(BrK). Në vitet në vijim pas marrjes së gradës së majorit në 1996, në periudhën 1996-1998 ka shërbyer pranë Akademisë së Mbrojtjes( sot Akademia e Forcave të Armatosura) në detyrën e Shefit të Organizim-Planifikimit.
Në periudhën e viteve 1998-1999 ka shërbyer në misionin paqeruajtës në Bosnie-Herzegovinë, mision i drejtuar nga KB(UN).
Pas përfundimit të Kursit të Komandës e Shtabit të Përgjithshëm pranë AFA, në 2001 ai gradohet N/kolonel . Më pas, në periudhën 2001-2003, ka vazhduar punën në Akademinë e Nënoficerëve si Zv/komandant i kësaj Akademie, duke mbuluar fushën e arsimimit. Vitet 2005-2006, e gjejnë Kolonel Kucin, Komandant të Batalionit Special, detyrë të cilën e mori pas kualifikimit 2- vjecar(2003-2005) në Akademinë e Drejtimit në Hamburg të Gjermanisë. Pas gradimit me gradën e kolonelit në 2006, është caktuar me detyrën e atasheut ushtarak në Gjermani, detyrë të cilën e mbuloi në periudhën kohore 2006-2011. Pas përfundimit të mandatit si atashe ushtarak, ka marrë detyrën e Komandantit të Qëndrës së Bashkuar Operacionale në SHPFA, detyrë të cilën e mbuloi për periudhën 2011-2012. Më pas ,në periudhën 2012-2013, Kolonel Kuci, ka drejtuar Regjimentin e Mbështetjes së SHPFA, si komandant i këtij reparti.
Nga Dhjetori i vitit 2013 kryen detyrën e Zv/komandantit të KDS, detyrë të cilën e mban aktualisht.
Gjtë karrierës së tij ushtarake, Kolonel Rruzhdi Kuçi, është dekoruar me medalje si: Medalja e Artë e përgatitjes fizike të ushtrisë gjermane; Medalja e Punës "Naim Frashëri"; Medalje për Shërbim në misionin paqeruajtës në Bosnje-Hercegovinë; Medalje Pune për rininë.
Kolonel Kuçi, zotëron dy gjuhë të huaja, gjermanisht dhe anglisht.
Kolonel Ruzhdi Kuçi është i martuar me zonjën Ilirjana, dhe ka dy fëmijë, një djalë e një vajzë, Albën and Henrin.
zsm_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn